રાજ્યના અનેક હાઈવે ભેખડો ધસી પડવાની ઘટનાથી બ્લોક થઈ ગયા છે. ચાંબાને ઋષિકેશ સાથે જોડતો નેશનલ હાઈવે-૯૪ ફકોટ ખાતે ભેખડ ધસી પડતાં બંધ થયો છે. આ માર્ગને ખુલ્લો કરવા કામગીરી શરૂ કરવામાં આવી છે. ઉત્તરાખંડમાં અને હિમાચલ પ્રદેશમાં સતત ભારે વરસાદના કારણે અનેક નદી-ઝરણાંઓમાં પૂરના પાણી ધોધમાર વહી રહ્યા છે. અનેક નદીઓમાં જળસ્તર ઘણું વધી ગયું છે, તેથી આસપાસના ગામોમાં પૂરની સ્થિતિ સર્જાવાની ભીતિ છે.